**ชื่อเรื่อง** : พฤติกรรมการบริโภคผลิตภัณฑ์เสริมไอโอดีนของประชาชนอำเภอธวัชบุรี จังหวัดร้อยเอ็ด

**ผู้วิจัย** : นางวราภรณ์ เกตุคำ

**บทคัดย่อ**

การวิจัยเชิงพรรณนาครั้งนี้ มีวัตถุประสงค์เพื่อศึกษาการบริโภคผลิตภัณฑ์เสริมไอโอดีน ของประชาชนอำเภอธวัชบุรี กลุ่มตัวอย่าง คือ ตัวแทนครัวเรือนจำนวน 3 ตำบลๆละ 2 หมู่บ้านๆละ 10 คน รวม 60 คน เครื่องมือที่ใช้ในการวิจัยคือ แบบสอบถาม ประกอบด้วย 4 ส่วน ได้แก่ ข้อมูลทั่วไป พฤติกรรมการได้รับไอโอดีนในครัวเรือน พฤติกรรมการรับประทานอาหารที่มีไอโอดีนของเด็ก 3-5 ปี ข้อมูลการใช้ยาเม็ดเสริมไอโอดีนสำหรับหญิงตั้งครรภ์และข้อมูลผู้สูงอายุ ซึ่งผ่านการตรวจสอบเชิงเนื้อหาจากผู้เชี่ยวชาญ เก็บรวบรวมข้อมูลโดยการสัมภาษณ์กลุ่มตัวอย่าง ระหว่างวันที่ 1 พฤษภาคม ถึง 20 กรกฎาคม 2557 วิเคราะห์ข้อมูลด้วยสถิติพรรณนา ได้แก่ จำนวน และร้อยละ ผลการวิจัยมีดังต่อไปนี้

กลุ่มตัวอย่างมีพฤติกรรมการบริโภคผลิตภัณฑ์เสริมไอโอดีนอยู่ในระดับสูงคือน้ำปลา ร้อยละ 94.8, ระดับปานกลาง คือ เกลือเสริมไอโอดีน ร้อยละ 64.8, ระดับต่ำ คือน้ำเกลือปรุงรส ร้อยละ 12.5, ,มีการใช้เกลือที่ไม่เสริมไอโอดีนทุกวัน ร้อยละ 25 ,ใช้เกลือที่ไม่ทราบว่าเป็นเกลือเสริมไอโอดีน ซีอิ้ว/ซอสปรุงรสที่ไม่เสริมไอโอดีน 2-3 วัน/เดือน ทุกครัวเรือน, พฤติกรรมการรับประทานอาหารที่มีไอโอดีนในรอบ 7 วันที่ผ่านมา ไข่ไก่รับประทานทุกวันร้อยละ 6.7, อาหารทะเล ร้อยละ 34.5 ,ความถี่ในการรับประทานสูงสุดคือ 4-6 วัน/สัปดาห์ คืออาหารทะเล ร้อยละ 41.4, แหล่งที่ซื้อเกลือไอโอดีน ครัวเรือนจะซื้อเกลือที่ร้านค้าในชุมชน ร้อยละ 60, ห้างสรรพสินค้าร้อยละ 38, ร้านค้าในตลาด ร้อยละ 33.3, ตลาดนัดร้อยละ 18.3, รถเร่ ร้อยละ 3.3,ตัวแทนครอบครัวรู้ว่าเป็นเกลือเสริมไอโอดีน จากฉลาก ร้อยละ 76.6, รู้จากเจ้าหน้าที่/อสม.ร้อยละ 66.7 และเก็บเกลือในภาชนะที่ปิดสนิท ร้อยละ 96.7

จากการค้นพบดังกล่าวแสดงให้เห็นว่า ควรมีการส่งเสริมให้ความรู้ร้านค้าในชุมชนในการเลือกผลิตภัณฑ์เสริมไอโอดีนมาจำหน่าย เพิ่มบทบาทของ อสม.ในการทำหน้าที่ฑุตไอโอดีน และทบทวนการดำเนินงานตามแนวทาง หมู่บ้าน/ชุมชนไอโอดีน เพื่อเป็นการป้องกันและควบคุมโรคขาดสารไอโอดีน ในอำเภอธวัชบุรี จังหวัดร้อยเอ็ด ต่อไป